钦定古今图书集成/理学汇编/学行典/第243卷 > 冯馀庆
## 钦定古今图书集成/理学汇编/学行典/第243卷 > 冯馀庆

按《滦州志》：“冯馀庆，字祖贻，崇道屯人。七岁通音律，能
文，数奇不售。嘉靖丙午，贡大廷，授西华令，一尘不染，
取家资供薪餐之奉，诸士之寒者，待以举火。累年积
俸金数百两，捐建长桥于邑郭，利涉济众，政成拂衣
归，万民拥轼，邑人立祠树碑尸祝之。家居施义田百
亩，用赡贫族，清而仁者也。以孙贵，赠太仆寺卿。”